כללי קידום התחרות בענף המזון (פטור לפעולות ולהסדרים שעניינם סידור מצרכים בחנות של קמעונאי גדול) (הוראת שעה) (מס' 2)

{{ח:התחלה}}
{{ח:כותרת|כללי קידום התחרות בענף המזון (פטור לפעולות ולהסדרים שעניינם סידור מצרכים בחנות של קמעונאי גדול) (הוראת שעה) (מס׳ 2), התשפ״ד–2024}}

{{ח:פתיח-התחלה}}
{{ח:תיבה|ק״ת תשפ״ד, 2649|כללי קידום התחרות בענף המזון (פטור לפעולות ולהסדרים שעניינם סידור מצרכים בחנות של קמעונאי גדול) (הוראת שעה) (מס׳ 2)|https://olaw.org.il/takanot/takanot-11306.pdf}}; {{ח:תיבה|תשפ״ה, 378|תיקון|https://olaw.org.il/takanot/takanot-11581.pdf}}.
{{ח:סוגר}}
{{ח:מפריד}}

{{ח:מבוא}}
בתוקף סמכותי לפי {{ח:חיצוני|חוק קידום התחרות בענף המזון#סעיף 7|סעיף 7(ג)}} {{ח:חיצוני|חוק קידום התחרות בענף המזון|לחוק קידום התחרות בענף המזון, התשע״ד–2014}} (להלן – החוק), אני קובעת כללים אלה:
{{ח:סוגר}}
{{ח:מפריד}}

{{ח:סעיף|1|הגדרות|תיקון: תשפ״ה}}
{{ח:ת}} בכללים אלה –
{{ח:ת|סוג=הגדרה}} ”התקופה הקובעת“ – שנת הכספים שקדמה לשנה שלגביה חל הפטור לפי {{ח:פנימי|סעיף 2|סעיף 2}};
{{ח:ת|סוג=הגדרה}} ”התקופה הקובעת לשנת 2025“ – התקופה שבין כ״ה בסיוון התשפ״ד (1 ביולי 2024) לבין כ״ז באלול התשפ״ד (30 בספטמבר 2024) או התקופה שבין כ׳ בטבת התשפ״ד (1 בינואר 2024) לבין כ״ז באלול התשפ״ד (30 בספטמבר 2024), לפי בחירת הקמעונאי הגדול;
{{ח:ת|סוג=הגדרה}} ”מצרכי חלב מקוררים ומצרכים נוספים שסידורם נלווה לאלה“ – מצרכים שהמרכיב העיקרי שבהם הוא חלב מן החי ושמירתם בקירור נדרשת לשם שמירה על תקינותם וכן מצרכים שסודרו דרך קבע, טרם פרסום כללים אלה, בין מצרכים כאמור ובאותו מקרר;
{{ח:ת|סוג=הגדרה}} ”סך המכירות“ – ערך המכירות הכולל, בלא מס ערך מוסף ובלא מס קנייה, למעט מכירות של ירקות ופירות טריים;
{{ח:ת|סוג=הגדרה}} ”רשימה“ – רשימת הספקים הגדולים מתוך הרשימה כהגדרתה {{ח:חיצוני|חוק קידום התחרות בענף המזון#סעיף 4|בסעיף 4(א) לחוק}}.

{{ח:סעיף|2|פטורים בנוגע לסידור מצרכים אצל קמעונאי גדול}}
{{ח:תת|(א)}} בכפוף לאמור {{ח:פנימי|סעיף 3|בסעיף 3}}, קמעונאי גדול פטור מן האיסור הקבוע {{ח:חיצוני|חוק קידום התחרות בענף המזון#סעיף 7|בסעיף 7(א)(2) לחוק}} וספק גדול פטור מן האיסור הקבוע {{ח:חיצוני|חוק קידום התחרות בענף המזון#סעיף 7|בסעיף 7(א)(1) לחוק}} בנוגע למצרכים שמתקיימים לגביהם כל התנאים שלהלן:
{{ח:תתת|(1)}} המצרכים הם מצרכים הנמכרים בחנות בלא אריזה, מצרכים שנארזים בחנות או מצרכים שנשקלים בחנות לצורך חישוב מחירם;
{{ח:תתת|(2)}} סידור המצרכים נדרש לשם שמירה על תקינותם, איכותם ובטיחותם;
{{ח:תת}} לעניין זה, ”אריזה“ – עטיפת מוצר שאינה ניתנת לפתיחה או להפרדה בידי הלקוח בטרם רכישתה.
{{ח:תת|(ב)}} בכפוף לאמור {{ח:פנימי|סעיף 3|בסעיף 3}}, קמעונאי גדול פטור במהלך שנת כספים מן האיסור הקבוע {{ח:חיצוני|חוק קידום התחרות בענף המזון#סעיף 7|בסעיף 7(א)(2) לחוק}} בנוגע לכלל המוצרים בחנות, אם בתקופה הקובעת למעלה מחמישים וחמישה אחוזים מסך המכירות שמכר הקמעונאי הגדול, בישראל, לא היו של מצרכים שסופקו בידי ספקים גדולים שנכללו ברשימה בשנה הקודמת לתקופה הקובעת (להלן – האחוז הקובע).
{{ח:תת|(ג)}} האחוז הקובע יעלה בנקודת אחוז אחת ב־1 בינואר בכל שנת כספים, החל מיום י״ב בטבת התשפ״ו (1 בינואר 2026), וזאת עד ל־60%; הממונה תפרסם באתר האינטרנט הודעה על האחוז הקובע המעודכן לפי סעיף זה.
{{ח:תת|(ד)}} בכפוף לאמור {{ח:פנימי|סעיף 3|בסעיף 3}}, ספק גדול פטור מן האיסור הקבוע {{ח:חיצוני|חוק קידום התחרות בענף המזון#סעיף 7|בסעיף 7(א)(1) לחוק}}, לגבי כל חנויותיו של קמעונאי גדול, אם הקמעונאי הגדול מסר לו הצהרה בכתב, החתומה בידי מורשה חתימה של הקמעונאי הגדול, ולפיה הקמעונאי הגדול עומד בתנאי הקבוע בסעיף קטן (ב).

{{ח:סעיף|3|תנאים לתחולת הפטורים}}
{{ח:תת|(א)}} הפטורים הקבועים {{ח:פנימי|סעיף 2|בסעיף 2}} יחולו בהתקיים כל אלה:
{{ח:תתת|(1)}} סידור המצרכים על ידי ספק גדול בחנות של קמעונאי גדול נעשה לפי הוראות הקמעונאי הגדול בנוגע לסידור מצרכים על פי תוכנית כתובה ומפורטת לסידור שטחי מכירה (פלנוגרמה), הקובעת את סידור שטחי המכירה בחנות באופן מדויק;
{{ח:תתת|(2)}} מעורבותו של הספק הגדול בסידור מצרכים מוגבלת רק לסידור בפועל של מצרכיו של אותו ספק גדול על המדף או במחסן של הקמעונאי הגדול, לרבות הסרת מצרכים מן המדף או הוצאתם מן המחסן, וכן לפעולות הנלוות שלהלן, כולן או חלקן, והכול לפי הוראותיו של הקמעונאי הגדול:
{{ח:תתתת|(א)}} סימון המחיר שקבע הקמעונאי הגדול על גבי המצרכים בחנות;
{{ח:תתתת|(ב)}} ניהול הזמנות וחידוש מלאי המצרכים.
{{ח:תת|(ב)}} נוסף על האמור בסעיף קטן (א), הפטורים הקבועים {{ח:פנימי|סעיף 2|בסעיף 2}} יחולו על קמעונאי גדול בתנאי שהקמעונאי הגדול מפקח באופן שוטף על כך שמעורבות הספק הגדול בסידור המצרכים אינה חורגת מן התנאים שבסעיף קטן (א).

{{ח:סעיף|4|פטור לחצי שנה נוספת}}
{{ח:ת}} קמעונאי גדול או ספק גדול שבשנה מסוימת היה זכאי לפטור לפי {{ח:פנימי|סעיף 2|סעיף 2}}, אך בשנה שלאחריה (להלן – השנה העוקבת) אינו זכאי לפטור לפי {{ח:פנימי|סעיף 2|סעיף 2}}, ימשיך להיות פטור במהלך המחצית הראשונה של השנה העוקבת, ובלבד שבתקופה זו עמד בתנאים {{ח:פנימי|סעיף 3|שבסעיף 3}}.

{{ח:סעיף|5|פטור בנוגע לסימון מחיר בחנות שהוא חלק מסידור מצרכים מותר}}
{{ח:ת}} ספק גדול וקמעונאי גדול יהיו פטורים מן האיסורים {{ח:חיצוני|חוק קידום התחרות בענף המזון#סעיף 7|שבסעיף 7(א)(3)(א)}} {{ח:חיצוני|חוק קידום התחרות בענף המזון#סעיף 7|ו־7(א)(4) לחוק}}, בהתאמה, לגבי סימון מחיר שקבע הקמעונאי הגדול על גבי מצרכים של הספק הגדול, אשר נעשה בחנות, וכחלק מפעילות סידור מצרכים בחנות של קמעונאי גדול שחל לגביה פטור לפי {{ח:פנימי|סעיף 2|סעיף 2}}.

{{ח:סעיף|6|קביעה בדבר אי־תחולה של הפטור על פעולות או הסדרים מסוימים}}
{{ח:ת}} הממונה רשאית לקבוע כי הפטור הקבוע בכללים אלה לא יחול על פעולות או הסדרים מסוימים ממועד שתקבע, אם מצאה כי הדבר נחוץ כדי למנוע חשש לפגיעה בתחרות; הממונה תשלח הודעה בכתב לצדדים הנוגעים בדבר וכן תפרסם הודעה בדבר החרגה כאמור באתר האינטרנט של הרשות.

{{ח:סעיף|7|תחילה ותוקף|תיקון: תשפ״ה}}
{{ח:תת|(א)}} תחילתם של כללים אלה ביום א׳ בטבת התשפ״ה (1 בינואר 2025), ולעניין מצרכי חלב מקוררים ומצרכים נוספים שסידורם נלווה לאלה – ביום ד׳ בתמוז התשפ״ה (30 ביוני 2025).
{{ח:תת|(ב)}} תוקפם של כללים אלה לשש שנים.

{{ח:סעיף|8|הוראת שעה}}
{{ח:ת}} על אף האמור {{ח:פנימי|סעיף 2|בסעיף 2(ב)}}, בשנת 2025 קמעונאי גדול יהיה פטור מן האיסור הקבוע {{ח:חיצוני|חוק קידום התחרות בענף המזון#סעיף 7|בסעיף 7(א)(2) לחוק}} בנוגע לכלל המוצרים בחנות, אם בתקופה הקובעת לשנת 2025 למעלה מחמישים וחמישה אחוזים מסך המכירות שמכר הקמעונאי הגדול, בישראל, לא היו של מצרכים שסופקו בידי ספקים גדולים שנכללו ברשימה לשנת 2022, אשר פורסמה ביום י׳ בסיוון התשפ״ג (30 במאי 2023).

{{ח:חתימות|כ״ה באייר התשפ״ד (2 ביוני 2024)}}
* '''מיכל כהן'''
הממונה על התחרות
{{ח:סוגר}}
{{ח:סוף}}
[[קטגוריה:בוט חוקים]]